पाएं अपने शहर की ताज़ा ख़बरें और फ्री ई-पेपरडाउनलोड करें
गुजरात में कोरोना का कहर कुछ कम होने लगा है। चार दिन के आंकड़े कम से कम यही बता रहे हैं। लगातार तीसरे दिन मरीजों की संख्या 13 हजार से नीचे रही। केसों में कमी के साथ-साथ मौतों में भी तेजी से कमी आ रही है। पिछले 24 घंटे की बात करें तो जहां 12,820 नए केस मिले, वहीं मौतें घटकर 140 पर आ गई हैं।
रविवार के मुकाबले सोमवार को 158 केस कम मिले। मौतें भी रविवार की तुलना में 13 कम हुई। प्रदेश में मरीजों की संख्या 6 लाख को पार करके 6,07,422 पर पहुंच गई है। वहीं कुल 7,648 मौतें हो चुकी हैं। सूरत में भी लगातार केसों में कमी देखी जा रही है। सोमवार को 1656 नए मरीज मिले। मंगलवार को कुल रिकवर मरीजों की संख्या एक लाख को पार कर जाएगी। प्रदेश में वर्तमान के 1,47,499 मरीज सक्रिय कोरोना मरीज हैं। इनमें से वेंटिलेटर पर 747 लोग हैं। प्रदेश में रिकरवरी रेट 74.46%है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn